**ВТОРА ПРОЦЕДУРА ЗА ПОДБОР НА СПЕЦИАЛИЗАНТИ (ЛЕКАРИ, ЛЕКАРИ ПО ДЕНТАЛНА МЕДИЦИНА, МЕДИЦИНСКИ СЕСТРИ И АКУШЕРКИ), НА КОИТО МОЖЕ ДА БЪДЕ ПРЕДОСТАВЯН ФИНАНСОВ СТИМУЛ ПО ПРОЕКТ**

**BG05SFPR002-1.014-0001 „НАСЪРЧАВАНЕ НА СПЕЦИАЛИЗАЦИЯТА ПО СПЕЦИАЛНОСТИ И В ОБЛАСТИ С НЕДОСТИГ НА СПЕЦИАЛИСТИ“**

Процедурата е разработена в съответствие с изискванията на проект BG05SFPR002-1.014-0001 „Насърчаване на специализацията по специалности и в области с недостиг на специалисти“.

**МЕСТА ЗА СПЕЦИАЛИЗАНТИ ПО НАСТОЯЩАТА ВТОРА ПРОЦЕДУРА ЗА ПОДБОР НА СПЕЦИАЛИЗАНТИ**

Местата за специализанти по настоящата втора процедура за подбор на специализанти са **общо 80**, разпределени както следва:

1) **30 места** за специализанти – **лекари и лекари по дентална медицина**, обучаващи се по:

* определените за целите на проекта **специалности с установен недостиг на специалисти на територията на страната** – а именно: Детска гастроентерология, Детска ендокринология и болести на обмяната, Детска кардиология, Детска клинична хематология и онкология, Детска неврология, Детска нефрология и хемодиализа, Детска пневмология и фтизиатрия, Детска психиатрия, Детска ревматология, Детска хирургия, Епидемиология на инфекциозните болести, Съдебна психиатрия **с база за обучение, която НЕ е в** **Югозападен регион** (този регион включва областите Благоевград, Кюстендил, Перник София-град и София област);
* специалност с база за обучение в някоя от определените за целите на проекта **области с най-ниска осигуреност** със съответните специалисти – тези специалности по области и максимално допустимият брой места за специализанти по проекта са посочени в следния файл:



Определените 30 места за специализанти – лекари и лекари по дентална медицина се заемат по реда на постъпване на заявленията.

2) **50 места** за специализанти – **медицински сестри и акушерки**, обучаващи се по:

* определените за целите на проекта **специалности с установен недостиг на специалисти на територията на страната** – а именно: Апаратно поддържане на извънтелесно кръвообращение; Консултант по проблемите на майчинството и развитието на новороденото; Педиатрични здравни грижи; Психиатрични здравни грижи; Специфични грижи за пациенти с онкологични заболявания; Спешна медицинска помощ;
* специалност с база за обучение в някоя от определените за целите на проекта **области с най-ниска осигуреност** със съответните специалисти – тези специалности по области и максимално допустимият брой места за специализанти по проекта са посочени в следния файл:



По настоящата процедура по проекта могат да бъдат финансирани не повече от общо 20 специализанти – **медицински сестри и акушерки** с база за обучение в **Югозападен регион** (включва областите София-град, София област, Кюстендил, Перник и Благоевград).

Определените 50 места за специализанти – медицински сестри и акушерки (от които не повече от 20 за специализанти с база за обучение в Югозападен регион) се заемат по реда на постъпване на заявленията.

**СРОК НА КАНДИДАТСТВАНЕ ПО НАСТОЯЩАТА ПРОЦЕДУРА ЗА ПОДБОР НА СПЕЦИАЛИЗАНТИ**

Настоящата процедура за подбор на специализанти стартира на **01.02.2025 г.** и е със срок **до** **30.04.2025 г.** или до запълване на всички предвидени 30 места за специализанти – лекари и лекари по дентална медицина и 50 места за специализанти – медицински сестри и акушерки. В посочения срок всеки специализант (лекар, лекар по дентална медицина, медицинска сестра или акушерка), който отговаря на изискванията за подбор по проекта, може да кандидатства за предоставяне на финансов стимул по проекта за оставащия срок на обучението му за придобиване на специалност.

В края на всеки месец се извършва текущо класиране на кандидатите, подали заявление през предходния месец. Това се налага поради необходимостта да бъде извършена справка дали кандидатите са „самостоятелно заети лица“ към месеца на подаване на заявлението, информацията за което постъпва в компетентните институции в края на следващия месец.

При запълване на предвидените места по настоящата процедура за подбор не се извършва по-нататъшно класиране. Изготвя се списък на специализантите, които отговарят на изискванията за подбор (по реда на постъпване на техните заявления), с цел последващото им участие в класиране по проекта при възможност.

При незаемане на предвидените места в срока по настоящата процедура за подбор и/или наличие на финансов ресурс по проекта и/или при последващо освобождаване на място/места се обявява следваща процедура за подбор на специализанти.

**НАЧИН НА КАНДИДАТСТВАНЕ**

За да кандидатстват в обявената процедура за подбор на специализанти, желаещите подават в Министерството на здравеопазването **заявление** за кандидатстванеза предоставяне на финансов стимул на специализант по проекта. В зависимост от специалността си кандидатът попълва **един от следните два образеца** на заявление:

1. Специализантите, обучаващи се по определена за целите на проекта **специалност с установен недостиг на специалисти на територията на страната** (това са специалностите: Детска гастроентерология, Детска ендокринология и болести на обмяната, Детска кардиология, Детска клинична хематология и онкология, Детска неврология, Детска нефрология и хемодиализа, Детска пневмология и фтизиатрия, Детска психиатрия, Детска ревматология, Детска хирургия, Епидемиология на инфекциозните болести, Съдебна психиатрия, Апаратно поддържане на извънтелесно кръвообращение; Консултант по проблемите на майчинството и развитието на новороденото; Педиатрични здравни грижи; Психиатрични здравни грижи; Специфични грижи за пациенти с онкологични заболявания; Спешна медицинска помощ), попълват „**Заявление за кандидатстване за предоставяне на финансов стимул на специализант по специалност с установен недостиг на специалисти на територията на страната**“.
2. Специализантите, обучаващи се по специалност с база за обучение в някоя от определените за целите на проекта **области с най-ниска осигуреност** със съответните специалисти, попълват „**Заявление за кандидатстване за предоставяне на финансов стимул на** **специализант в област с най-ниска осигуреност със специалисти**“.

 Кандидатите трябва да приложат към заявлението си и посочените в него документи. Образците на заявления по проект BG05SFPR002-1.014-0001 „Насърчаване на специализацията по специалности и в области с недостиг на специалисти“ са публикувани на интернет страницата на Министерството на здравеопазването, рубрика „За специализанти“. След създаването на интернет сайт на проекта образците на заявления ще бъдат публикувани и на сайта на проекта.

До създаването на интернет сайт на проекта, подаването на заявления се извършва по електронен път в Министерството на здравеопазването на електронен адрес: delovodstvo@mh.government.bg или чрез Системата за сигурно електронно връчване. След създаването на интернет сайт на проекта кандидатстването ще се извършва онлайн след регистрация в сайта на проекта.

В подбора вземат участие специализанти, подали коректно попълнено заявление за кандидатстванеза предоставяне на финансов стимул на специализант по проекта, и приложили посочените в него документи.

**КЛАСИРАНЕ**

1. В края на всеки месец се извършва текущо класиране на кандидатите – лекари и лекари по дентална медицина и на кандидатите – медицински сестри и акушерки, подали заявление през предходния месец. Първото класиране ще се извърши на **31.03.2025 г.** и то ще обхваща кандидатите, подали заявление през месец февруари 2025 г. Класирания се извършват до запълване на максимално допустимия брой места – 30 места за специализанти – лекари и лекари по дентална медицина и 50 места за специализанти – медицински сестри и акушерки (от които не повече от 20 за специализанти – медицински сестри и акушерки с база за обучение в Югозападен регион).
2. В класиранията участват кандидатите, които са изпратили коректно попълнено заявление за кандидатстване с приложени към него всички необходими документи, и отговарят на обявените изисквания за подбор на специализанти, на които може да бъде предоставян финансов стимул по проекта.
3. Кандидатите, които не са подали изискуемите документи в пълнота или от подадените документи се установява, че не отговарят на изискванията за подбор на специализанти по проект BG05SFPR002-1.014-0001 „Насърчаване на специализацията по специалности и в области с недостиг на специалисти“, не се класират, като се посочват причините за това.
4. Класиранията се извършват по реда на подаване на съответния вид заявление за кандидатстване, като се отчита и областта, в която се намира базата за обучение на специализанта.
5. Информацията за класираните и некласираните кандидати се обявява в края на всеки месец, следващ месеца на подаване на заявление, на интернет страницата на Министерството на здравеопазването, рубрика „За специализанти“, като се посочват и причините за некласирането. След създаването на интернет сайт на проекта информацията за класираните и некласираните кандидати ще бъде обявявана на сайта на проекта.

При необходимост разпределението на броя места за специализанти по настоящата процедура за подбор може да бъде актуализирано, информация за което ще бъде публикувана на интернет страницата на Министерството на здравеопазването, рубрика „За специализанти“.

**СКЛЮЧВАНЕ НА ДОГОВОР ЗА ПРЕДОСТАВЯНЕ НА ФИНАНСОВ СТИМУЛ НА СПЕЦИАЛИЗАНТ ПО ПРОЕКТА**

1. С класираните специализанти се сключва договор за предоставяне на финансов стимул на специализант по проекта по образеца, публикуван на интернет страницата на Министерството на здравеопазването, рубрика „За специализанти“. След създаването на интернет сайт на проекта образецът на договор ще бъде публикуван и на сайта на проекта.

Страни по договора са специализантът, неговият работодател и Министерството на здравеопазването. Финансовият стимул по проекта ще се изплаща от Министерството на здравеопазването на специализанта чрез неговия работодател.

1. В **срок до 20 работни дни** от обявяване на съответното класиране (на интернет страницата на Министерството на здравеопазването, съответно на сайта на проекта след създаването му) класираните специализанти трябва да представят в Министерството на здравеопазването (на място или по пощата), адрес гр. София, пл. „Света Неделя“ № 5, с придружително писмо в свободен текст, следните документи:
	1. Подписан от специализанта и неговия работодател договор за предоставяне на финансов стимул на специализант по проекта– попълва се в 4 (четири) екземпляра;
	2. Индивидуалния си план за обучение за придобиване на специалност в системата на здравеопазването;
	3. Карта за участие\* – попълва се и се подписва в 1 (един) екземпляр.

\*В раздел II от Картата за участие: *Информация за Вашето участие, т. 8. На коя дата стартира Вашето участие?*сепосочва първо число на месеца, следващ месеца, в който лицето е класирано за предоставяне на финансов стимул по проекта.

Раздел III от Картата за участие: *Информация при напускане на проекта* **не** се попълва при предоставянето на договора.Тази информация се попълва след приключване на участието на лицето в проекта.

1. При отказ от сключване на договор от страна на специализант, който е класиран за участие в проекта, същият следва да информира писмено Министерството на здравеопазването за това (на адрес: гр. София, пл. „Света Неделя“ № 5 или на електронен адрес: delovodstvo@mh.government.bg).
2. При отказ на класиран специализант се класира следващият, отговарящ на изискванията за подбор кандидат.
3. С класиран кандидат не се сключва договор за предоставяне на финансов стимул по проекта:
* при отказ по т. 3;
* при непредставяне от страна на специализанта на подписан договор и придружаващите го документи в срок до 20 работни дни от обявяване на класирането;
* ако бъде установено, че специализантът е самостоятелно заето лице по смисъла на проекта;
* ако бъде установено, че специализантът е преустановил специализация, за която е получавал финансов стимул по проекта (тук не се включват лицата, които са прекратили обучението си в база за обучение в област с недостиг на специалисти, но след това са започнали отново обучение по същата специалност в друга база за обучение в област с недостиг на специалисти – тези лица могат да кандидатстват отново по проекта).
1. След подписване на договора от страна на министъра на здравеопазването Министерството на здравеопазването предоставя два оригинални екземпляра от договора на специализанта на посочения в договора адрес за кореспонденция. В 2-седмичен срок специализантът предоставя един екземпляр от договора на своя работодател – страна по договора.